Białczi prezeńtowałë swòje ùmiejãtnotë kùlinarné i artistné w 5 kategòriach. Wiejscżé Gòspòdënie dzejają non profit i temù achtniãcé jich dzejalnoscë na turnierze dôwô wiôglą ùcéchã – gôdô przédniczka lëzyńsczégò GOKù Kristina Pòtrëkùs. Òkróm kùcha z brzadã białczi mùszałë sã zmierzëc w 4 jinëch kategòriach – prezentacjô tôflë pt. “Pokolenia”, kònkùrs módë, kabaretnô frańtówka pt “Jak nie my to kto” i Tuńc “Z bajki”. Grand Prix, trafiło na Kòcewié, do KGW Rokocin. Sukces më zawdzãcziwómë temù, że wëmieniwómë doswiôdczenié z jinyma Kòłama, a riwalizacjã traktëjemë jakno zôbawã. Gôdô Jiwóna Czaja z KGW Rokocin. Ò pòstawie bezjinteresowny robòtë dlô jinëch, z jaczi Kòła Gòspòdëniów są znóné mòglë sã téż przekònac w Lëzënie. Przed ògłoszenim efektów béł charitatiwny kòńcert z gwiôzdama Kaszëbsczégò Jidola na jaczim na rzecz Paùlënë bëłë sprzedôwóné rozmajité przedmiotë. Kòła spòntaniczno pòdzëlëłë sã swòjim rãkòdzełã.